Vetur konungur á býsna erfitt með að sleppa takinu af okkur þrátt fyrir að samkvæmt almanakinu sé komið sumar . Vetrarlegt er á norðanverðu landinu og kalt sunnan heiða og sumsstaðar snjór . Vegir á Vesturlandi eru flestir greiðfærir en ófært er á Bröttubrekku og hálka og skafrenningur á Holtavörðuheiði og í Svínadal . Á vegum á Vestfjörðum er hálka og snjóþekja . Þæfingur og skafrenningur er á Þröskuldum . Ófært er í Árneshreppi sem og á Klettshálsi og Steingrímsfjarðarheiði . Lokað er um Súðavíkurhlíð vegna snjóflóðs sem þar féll en hreinsun stendur yfir . Erlingur Sigurðarson frá Akureyri er hagyrðingur mikill . Á þriðja degi sumars orti hann drápu til veðurguðanna þar sem hann sakar þá um óreglu . Birtum við hana hér , en skáldið deildi henni á Fésbókarsíðu sinni : Úr loftinu slítur slyddu og hríð . Það sligað sálina getur . Drottinn minn : Hvílík djöfulsins tíð ! Drakkstu of mikið í vetur ? Af kuldanum vindurinn veinar hátt , og vekur mér ugg og kvíða . Nú er á himni og í helvíti bágt : þar hafa menn " dottið íða . " Um kuldann ei þýðir að kvarta neitt , hann kemur úr alvaldsins smiðju . En ég vildi , að hér yrði jafn - andskoti -heitt og við eldana í helvíti miðju . ( Á þriðja degi " sumars " 2015 ) - Og enn snjóar ' ann - . . Og enn ...